Abakozi batatu b'umuryango ufasha abakene wa Kiliziya Gatolika, Caritas bashimuswe n'abarwanyi b'umutwe wa FDLR ku wa kabiri ku ya 16 Kanama 2016, mu Ntara ya Kivu y'Amajyaruguru muri Repubulika Iharanira Demokarasi ya Congo.
Umuvugizi wa Caritas-Congo, Guy-Marin Kamandji yabwiye AFP ko bashimutiwe muri kilometero 125 uvuye ku murwa mukuru w'iyo ntara, Goma, mu gace kazwimo cyane ibikorwa by'ubugizi bwa nabi bw'umutwe wa FDLR urwanya leta y'u Rwanda.
Ati" Imodoka ebyiri za Caritas-Congo zaguye mu gico cy'abarwanyi, bashimuta abakozi batatu b'Abanyekongo. Imwe mu modoka yarashweho… ariko ishobora kubacika."
Kamandji yongeyeho ko umwe mu bari muri izo modoka, gafotozi w'Umudage yakomeretse ukuguru, kandi ko nta mafaranga cyangwa imfashanyo izo modoka zari zitwaye.
Ati" Amakuru dufite atwemeza ko ari abarwanyi ba FDLR babashimuse.
Umutwe wa FDLR, uri mu mashyamba yo mu burasirazuba bwa Congo kuva mu 1994, ugizwe na bamwe mu bakoze Jenoside yakorewe Abatutsi , ushinjwa ubwicanyi, ubusahuzi no guhohotera abaturage bari mu duce iherereyemo.
Abayobozi bayo benshi bashinjwa ibyaha by'intambara n'ibyibasiye inyokomuntu. Inta ya Kivu y'Amajyaruguru imaze imyaka isaga 20 yarabaye isibaniro ry'imitwe y'inyeshyamba, abaturage baho babarirwa mu bihumbi amagana bavuye mu byabo.
Gushimuta abakozi b'imiryango y'ubugiraneza byakunze kugaragara cyane muri uyu mwaka mu duce twa Masisi, Lubero, Rutshuru na Walikale.
Ubwicanyi buherutse no kwibasira agace ka Beni aho umutwe w'intagondwa urwanya leta ya Uganda, ADF Nalu wishe abaturage babarirwa muri 50 ubatemaguye, ubaziza ko batemera idini rya Islam.
Umwe mu bakinnyi warokotse impanuka y'indege yari imutwaye na bagenzi be bakinira ikipe ya Chapecoense FC yo muri Brazil, yaguyemo abantu 76 mu mpera z'ukwezi gushize, yari ari gusoma umurongo wa (...)
Ubutabera bw'igihugu cya Saudi Arabia, ku wa Kabiri bwakatiye abantu 15 igihano cy'urupfu nyuma y'uko bahamwe n'icyaha cy'ubutasi bakoreraga Iran. RFI ivuga ko abakatiwe bari mu bantu bagera kuri (...)
Leta Zunze Ubumwe za Amerika yatangaje ko yamaze kuvumbura abatekamutwe bashinze ambasade yayo baringa mu gihugu cya Ghana, bari bamaze imyaka icumi batanga viza, impamyabumenyi n'ibyangombwa byo (...)
Abagize Inteko ishinga amategeko y'Umuryango w'Ubumwe bw'u Burayi(EU), barasabira ibihano Abanyekongo 5 mu bashinzwe umutekano muri Repubulika iharanira demokarasi ya Congo (DRC) baregwa uruhare mu (...)
Isiraheli ni kimwe mu bihugu byo mu Burasirazuba bwo hagati gifite abanzi benshi. Kubera iyi mpamvu, ubutegetsi bw'iki gihugu cy'Abayahudi buhora bwiteguye mu rwego rwo kwirinda ibitero by'abanzi. (...)